

**BASHKIMI I SINDIKATAVE TË PAVARURA TË KOSOVËS**

**UNION OF INDEPENDENT TRADE UNIONS OF KOSOVA**

Në mbështetje të Rregullores së UNMIK-ut 2003/13, Neni 10, Pika 10.2, me ndryshimet dhe plotësimet e Rregullores së UNMIK-ut 2004/45, e duke e zbatuar Aktvendimin e Kolegjit të Apelit të Dhomës së Posaçme të Gjykatës Supreme të Kosovës (DHPGJSK), AC-I-16-0268-A0001, të 24.08.2017 dhe Udhëzimin e Kolegjit të Specializuar të DHPGJSK, Nr. C-IV-20-0059 të 15.10.2020, Bashkimi i Sindikatave të Pavarura të Kosovës - BSPK, 12.03.2025.

PUBLIKON

NJOFTIM për punëtorët e Ndërmarrjeve Shoqërore: **PRN184 ‘’Monting Energetika’’, PRN179 ‘’Lidhja e Kooperativave të Kosovës’’, PRN206 ‘’Borba’’, PRN175 ‘’Proleter’’, MIT117 ‘’ Kosova Azbest’’, GJI161 KB ‘’Babushi i Serbëve’’ Babushan, MIT133 ‘’Savremeni Dom’’, MIT139 ‘’BIP Beograd’’, PRN166 KB Tersteniku’’,PEJ021 Ag ‘’Coop Rugova’’, PEJ022 Ag ‘’Coop Bistrazhni’’, PEJ027 ‘’Coop Rogovë’’, PEJ047 Ag ‘’Coop Gorazhdeve’’, PEJ051 Ag ‘’Coop Radavc’’, PEJ094 ‘’Stacioni i Veterinarisë’’ Deçan, PEJ099 ‘’Stacioni i Veterinës’’ Klinë, PEJ102 ‘’Enti i Projektimit ‘’Ening’’.**

Me qëllim të aplikimit dhe të dorëzimit të dokumentacionit të punëtorëve për këto NSH, e përkitazi me hartimin e listës fillestare të punëtorëve në formatin tabelor Excel nga kompetenca e BSPK-së.

Lista e dokumenteve të nevojshme:

1. Libreza e punës (nëse e keni), ose kontrata e punës, para ose pas qershorit 1999.
2. Lista e të ardhurave personale nga ndërmarrja përkatëse, për punëtorët të cilët kanë punuar pas qershorit 1999 deri në privatizimin ose likuidimin e Ndërmarrjes Shoqërore - NSH.
3. Në mungesë të Librezës së Punës, çfarëdo dokumente të tjetra (kontrata ose vendime të punës) që dëshmojnë themelimin e marrëdhënies së punës, përkatësisht përfundimin e punësimit në NSH.
4. Vendimin për ndërprerjen e marrëdhënies së punës në periudhën 1989-1999, gjatë aplikimit të masave të dhunshme diskriminuese nga ish Kuvendi i Republikës së Serbisë (nëse e posedoni këtë vendim).
5. Dokumentet nga komunat përkatëse, Departamentet për Çështje Sociale (për të rënët në Luftën e Kosovës 1997-1999, qoftë luftëtarë të lirisë, por edhe viktima civile).
6. Çfarëdo dokumentacioni tjetër i cili dëshmon dhe arsyeton pretendimin për të drejtën tuaj për tu përfshirë në Listën Fillestare e cila do hartohet nga Menaxhmenti dhe Sindikata ekzistuese e Ndërmarrjes Shoqërore përkatëse në bashkëpunim me BSPK-në.
7. Ekstrakti i lindjes (origjinali) dhe kopja e letërnjoftimit.
8. Numri i telefonit kontaktues aktiv, dhe adresa e emailit nëse e përdorni.
9. Xhirollogaria aktive, vërtetimi nga banka.

Shënim:

Të gjitha dokumentet e dorëzuara duhen të jenë të noterizuara nga noteri kompetent, përveç kopjes së letërnjoftimit.

Dokumentacioni i përgatitur sipas udhëzimit dorëzohet personalisht ose dërgohet përmes postës në Zyrën e Bashkimit të Sindikatave të Pavarura të Kosovës, në Adresën: Bulevardi “Bill Klinton”, Nr. 60, 10000 Prishtinë.

Afati i dorëzimit të dokumentacionit është 15 ditë nga data e publikimit të njoftimit në faqenueb të AKP-së dhe të publikimit në mediet e informimit publik.

Në Prishtinë,më 26.03.2025 Kryetari i BSPK-së

Atdhe Hykolli.